Bárbara Mori

Bárbara Mori Ochoa (* 2. február 1978, Montevideo, Uruguaj) je mexická herečka a modelka uruguajského pôvodu.

 Životopis 
Po otcovi má japonské korene, jej matka je libanonského pôvodu. Ethnicity of Celebs Má dvoch súrodencov: sestru Kenyu, ktorá sa tiež venuje herectvu a brata Kintaróa, ktorý je hudobník. Keď mala 3 roky, jej rodičia sa rozviedli a so svojimi súrodencami ostala v starostlivosti ich otca. Detstvo strávila cestovaním medzi Mexikom a Uruguajom. Vo veku 12 rokov sa presťahovala so svojím otcom a súrodencami do Mexico City, kde sa natrvalo usadili.

V štrnástich rokoch, keď pomáhala otcovi v jeho pizzerii v štvrti Colonia Insurgentes Mixcoac, spoznala dizajnéra Marcosa Toleda, s ktorým niekoľko rokov spolupracovala ako modelka. Potom, čo pizzeria skrachovala, istý čas pracovala v japonskej reštaurácii v štvrti Del Valle. Neskôr začala študovať herectvo v CEA Televisa, ktoré však nedokončila.

V roku 1996 začala študovať herectvo v Centro de Estudios de Formación Actoral de TV Azteca.

V roku 1997 sa objavila v telenovele Tric-trac. V tom istom roku sa preslávila úlohou Mónicy v telenovele Pohľad ženy. V roku 2001 získala svoju prvú filmovú rolu v snímke Inspiración. V roku 2004 bola predstaviteľkou hlavnej úlohy v telenovele Rubi, za ktorú v roku 2005 získala ocenenie Premios TVyNovelas v kategórii 	Najlepšia herečka v hlavnej úlohe. Taktiež nahovorila v španielčine rolu Cappy v animovanom filme Roboti. V roku 2010 stvárnila hlavnú ženskú úlohu v indickom filme Útek do Mexika.

 Osobný život 
Vo veku 19 rokov mala vzťah s mexickým hercom a producentom Sergiom Mayerom, s ktorým má syna Sergia, narodeného v roku 1998. Krátko na to sa pár rozišiel. V roku 2016 sa vydala za bejzbalového hráča Kennetha Raya Sigmana, brata herečky Stephanie Sigman. Pár sa rozviedol v roku 2017.

V novembri 2016 sa vo veku 38 rokov stala babičkou vnučky Mily.

 Filmografia 
 Televízia 
 1996/97: Tric-Trac (špeciálna účasť)
 1997: Al norte del corazón (špeciálna účasť)
 1997/98: Pohľad ženy – Mónica San Milán
 1998/99: Azul tequila – Azul Vidal
 1999: Me muero por ti – Santa
 2001: Amores... querer con alevosía – Carolina Morales
 2002/03: Súbete a mi moto – Nelly
 2003/04: Mirada de mujer, el regreso – Mónica San Milán
 2003/04: Amor descarado – Fernanda Lira
 2004: Rubi – Rubí Pérez Ochoa / Fernanda Martínez Pérez
 2014: Dos Lunas – Soledad / Luna García
 2021: La negociadora – Eugenia Velasco

 Film 
 2001: Inspiración – Alejandra
 2005: La mujer de mi hermano – Zoe
 2006: Pretendiendo – Amanda / Helena
 2007: Por siempre (krátkometrážny film)
 2008: Violanchelo – Consuelo „Chelo“ Rivas Ortiz
 2008: Cosas insignificantes – Paola
 2010: Útek do Mexika – Natasha
 2011: Viento en contra – Luisa Braniff
 2014: Cantinflas – Elizabeth Taylor
 2014: Alicia en el país de María – María
 2016: Treintona, soltera y fantástica – Inés Duarte
 2017: Operación Concha – Joselyn Morales
 2018: El complot mongol – Martita
 2020: Todo lo invisible – Amanda
 2021: Tu eres mi problema – Luisa

 Divadlo 
 2001: Vaselina, el musical
 2002: Vaselina, al revés
 2002: Celos dije
 2010: El coleccionista – Miranda

 Reklamy 
 Saba
 Veet
 L'Oréal
 Pantene Pro V
 Inka Chips

 Dabing 
 2005: Roboti – Cappi (Halle Berry)

 Referencie 

 Externé odkazy 


 Bárbara Mori na Facebooku
 Bárbara Mori na Instagrame

Kategória:Mexické televízne herečky
Kategória:Uruguajské televízne herečky
Kategória:Uruguajské filmové herečky
Kategória:Uruguajské divadelné herečky
Kategória:Osobnosti z Montevidea